laion/Wikipedia-Exotic huggingface dataset:
১৩তম বাচসাস পুরস্কার

১৩তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের ত্রয়োদশ আয়োজন। ১৯৮৫ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৪টি বিভাগে ১২ জন বিজয়ীকে পুরস্কার প্রদান করা হয়। দহন চলচ্চিত্রটি সর্বাধিক ১০টি বিভাগে পুরস্কার অর্জন করে। এস এম পারভেজ স্মৃতি পুরস্কার: আলমগীর কবির ("ষাটের দশকে চলচ্চিত্র সমালোচনায় শব্দ চয়ন ও দৃষ্টিভঙ্গিতে কঠোর হওয়ার নতুন ধারার সৃষ্টি হয় এবং পরবর্তীতে এক্সপ্রেস ও সিকোয়েন্স পত্রিকার মাধ্যমে চলচ্চিত্র সাংবাদিকতায় বিশেষ অবদান রাখার জন্য") ১০ম জাতীয় চলচ্চিত্র পুরস্কার (বাংলাদেশ) জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। পৃষ্ঠা ৪৭৭। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
প্রত্নভূগোল

প্রত্ন ভূগোল হলো ঐতিহাসিক ভূগোলের অধ্যয়ন; সাধারণতঃ প্রাকৃতিক ভূদৃশ্য নিয়ে আলোচনা করা হয় যেখানে। প্রত্ন ভূগোলে মানবিক পরিবেশ বা সাংস্কৃতিক পরিবেশ সংক্রান্ত অধ্যয়নও অন্তর্ভুক্ত থাকতে পারে। ভূদৃশ্যগুলির অধ্যয়নের উপর যখন বিশেষভাবে দৃষ্টিনিবন্ধ করা হয়, তখন মাঝে মাঝে প্রত্ন ভূগোলের পরিবর্তে প্রত্ন ভূমিরূপবিদ্যা শব্দটি ব্যবহৃত হয়। প্রত্ন ভূগোল এমন তথ্য দেয় যা বিভিন্ন বৈজ্ঞানিক প্রসঙ্গ বুঝার জন্য গুরুত্বপূর্ণ। উদাহরণস্বরূপ, পললবহুল অববাহিকাগুলির প্রত্ন ভৌগোলিক বিশ্লেষণ খনিজ তেল সম্পর্কিত ভূতত্ত্বের ক্ষেত্রে গুরুত্বপূর্ণ ভূমিকা পালন করে, কারণ পৃথিবী পৃষ্ঠের প্রাচীন ভূতাত্ত্বিক পরিবেশগুলি সম্পর্কিত বিভিন্ন তথ্য স্তরীভূত শিলাতে সংরক্ষিত রয়েছে। প্রত্ন ভূগোলবিদেরা বিলুপ্তপ্রায় প্রজাতির বিবর্তনীয় বিকাশের সূত্রের জন্য জীবাশ্মের সাথে যুক্ত পলল পরিবেশ নিয়েও অধ্যয়ন করে থাকে। এবং প্রত্ন ভৌগোলিক প্রমাণগুলি মহাদেশীয় প্রবাহের তত্ত্বের বিকাশে অবদান রেখেছে এবং বর্তমান ভাসমান প্লেট তত্ত্বগুলির ক্ষেত্রেও তা অব্যাহত রয়েছে, যেমনঃ প্যানগিয়া এবং পান্থলেসার মতো প্রাচীন মহাসাগরগুলির অক্ষাংশ ও অবস্থান সম্পর্কে তথ্য দেয়, ফলে প্রাগৈতিহাসিক মহাদেশ এবং মহাসাগরগুলির চিত্র পুনর্গঠনে সক্ষম হয়। প্রত্নজলবায়ুবিদ্যা - প্রাচীনকালের জলবায়ু সম্পর্কিত অধ্যয়ন। প্রত্নবাস্তুবিদ্যা - ভূতাত্ত্বিক সময়সীমা জুড়ে জীব এবং তার পরিবেশের মধ্যে মিথস্ক্রিয়া সম্পর্কিত অধ্যয়ন। প্রত্নতত্ত্ববিদ্যা - প্রাচীন জীবন সম্পর্কিত অধ্যয়ন, প্রায়শঃই জীবাশ্ম এবং পরাগ (আশঁ) জড়িত। প্রত্নজলবিদ্যা - ভূতাত্ত্বিক সময়সীমা ধরে জলবিদ্যায় সংগঠিত পরিবর্তন সম্পর্কিত অধ্যয়ন। প্রত্নমৃত্তিকা প্রাকৃতিক ভূগোল পাত সঞ্চালন - পৃথিবীর উপরিপৃষ্ঠকে আচ্ছাদিত করে রাখা প্লেটের আচরণ সম্পর্কিত অধ্যয়ন। Blakey, Ron। "Paleogeography and Geologic Evolution of North America"। Global Plate Tectonics and Paleogeography। Northern Arizona University। ২০০৮-০৬-২১ তারিখে মূল থেকে আর্কাইভ করা। সংগ্রহের তারিখ ২০০৮-০৭-০৪।  Irving, Edward (ফেব্রুয়ারি ৮, ২০০৫)। "The Role of Latitude in Mobilism Debates"। PNAS। 102 (6): 1821–1828। ডিওআই:10.1073/pnas.0408162101। পিএমআইডি 15684058। পিএমসি 548542 । বিবকোড:2005PNAS..102.1821I।  উইকিমিডিয়া কমন্সে প্রত্নভূগোল সংক্রান্ত মিডিয়া রয়েছে। A Google earth style map showing continental evolution (dinosaurpictures.org) টেমপ্লেট:ভূতত্ত্ব
থেসেউস

গ্রিক পুরাণে, থেসেউস (প্রাচীন গ্রিক ভাষায়: Θησεύς থ্যাসেউ্যস্‌) ছিল আইগেউস ও আইথ্রার একমাত্র পুত্র। থেসেউস ছিল একজন বিখ্যাত বীর। সে মিনোতাউর নামে ভয়ংকর এক রাক্ষসকে বধ করে। এছাড়া সে ক্রোম্মিয়োনীয় শূকরীকে (একে ফাইয়াও বলা হয়) বধ করে। থেসেউস প্রথমে আরেসের কন্যা আমাজনদের রাণী হিপ্পোলিতাকে বিয়ে করে। তাদের হিপ্পোলিতুস নামে একটিমাত্র পুত্র ছিল। হিপ্পোলিতার মৃত্যুর পরে থেসেউস ক্রেতের রাজা মিনসের কন্যা ফাইদ্রাকে বিয়ে করে। এরপর ফাইদ্রা সপত্নীপুত্র হিপ্পোলিতুসের প্রেমে পরে তার মৃত্যুর কারণ হয়। ফাইদ্রা ও থেসেউসের আকামাস ও দেমোফোন নামে দুইটি পুত্র ছিল। For the ancient Greeks, convinced that Theseus had actually existed, he was not mythic, of course, but legendary. See Carl A.P. Ruck and Danny Staples, The World of Classical Myth (Carolina Academic Press, 1994), ch. ix "Theseus:Making the New Athens" pp 203–22: "This was a major cultural transition, like the making of the new Olympia by Hercules" (p. 204). ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: Theseus Pseudo-Apollodorus, Bibliotheca (Pseudo-Apollodorus) Ovid, Metamorphoses Plutarch, Theseus ওয়েব্যাক মেশিনে আর্কাইভকৃত ২৮ জুলাই ২০১১ তারিখে উইকিমিডিয়া কমন্সে থেসেউস সংক্রান্ত মিডিয়া রয়েছে। Walter Burkert, Greek Religion (1985) Stephen Dobyns, Theseus within the Labyrinth (1986) http://www.jstor.org/stable/20600617 Karl Kerényi, The Heroes of the Greeks (1959) Price, Anne, The Quest for Theseus (London, 1970) examines the Theseus-Minotaur-Ariadne myth and its historical basis, and later treatments and adaptations of it in Western culture. Ruck, Carl A.P. and Danny Staples, The World of Classical Myth: ch. IX "Theseus: making the new Athens" (1994), pp. 203–222. Walker, Henry J., Theseus and Athens, Oxford University Press (US 1995). The most thorough scholarly examination of Theseus's archaic origins and classical myth and cult, and his place in classical literature. (Theoi Project) Plutarch: Life of Theseus
১৪তম বাচসাস পুরস্কার

১৪তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের চতুর্দশ আয়োজন। ১৯৮৬ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ২০টি বিভাগে ১৭ জন বিজয়ীকে পুরস্কার প্রদান করা হয়। পরিণীতা শ্রেষ্ঠ চলচ্চিত্রসহ সর্বাধিক ৮টি বিভাগে পুরস্কার অর্জন করে। এস এম পারভেজ স্মৃতি পুরস্কার: আসির উদ্দিন আহমেদ ("চলচ্চিত্র সাংবাদিকতা ও বাচসাস গড়ে তুলতে প্রসংশনীয় অবদানের জন্য") ১১তম জাতীয় চলচ্চিত্র পুরস্কার (বাংলাদেশ) জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। পৃষ্ঠা ৪৭৭-৪৭৮। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
প্রোক্রিস

গ্রিক পুরাণে, প্রোক্রিস (প্রাচীন গ্রিক ভাষায়: Πρόκρις প্রোক্রিস্‌) ছিল এরেখথেউস ২য় ও প্রাক্সিথেয়ার কন্যা এবং ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন। সে দেইওনেউসের পুত্র কেফালুসকে বিয়ে করে। তাদের কোনও সন্তান ছিল না। একদিন কেফালুস যখন বনে শিকার করছিল তখন ঊষাদেবী এয়স তাকে অপহরণ করে। এয়সের সাথে কেফালুস মিলিত হয় এবং এর ফলে ফাইথোন (হেলিয়সের পুত্র ফাইথোন নয়) নামে এক পুত্রের জন্ম হয়। পরবর্তীতে এক দুর্ঘটনায় কেফালুসের হাতে প্রোক্রিসের মৃত্যু হয়।
১৫তম বাচসাস পুরস্কার

১৫তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের পঞ্চদশ আয়োজন। ১৯৮৭ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৭টি বিভাগে ১৪ জন বিজয়ীকে পুরস্কার প্রদান করা হয়। রাজলক্ষ্মী শ্রীকান্ত শ্রেষ্ঠ চলচ্চিত্রসহ সর্বাধিক ১০টি বিভাগে পুরস্কার অর্জন করে। এস এম পারভেজ স্মৃতি পুরস্কার: অনুপম হায়াত ("চলচ্চিত্রের ইতিহাসের উপর কৃতিত্ব অবদানের জন্য") ১২তম জাতীয় চলচ্চিত্র পুরস্কার (বাংলাদেশ) জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। পৃষ্ঠা ৪৭৮। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
১৬তম বাচসাস পুরস্কার

১৬তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের ষোড়শ আয়োজন। ১৯৮৮ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯টি বিভাগে ১৮ জন বিজয়ীকে পুরস্কার প্রদান করা হয়। হীরামতি চলচ্চিত্রটি সর্বাধিক ৭টি বিভাগে পুরস্কার অর্জন করে। এস এম পারভেজ স্মৃতি পুরস্কার: আহমদ জামান চৌধুরী ("চলচ্চিত্র সাংবাদিকতায় কৃতিত্বপূর্ণ অবদানের জন্য") ১৩তম জাতীয় চলচ্চিত্র পুরস্কার (বাংলাদেশ) জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
ওরেইথিয়া

গ্রিক পুরাণে, ওরেইথিয়া ছিল এরেখথেউস ২য় ও প্রাক্সিথেয়ার কন্যা এবং ক্রেউসা, থোনিয়া, প্রোক্রিস, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন। উত্তর বায়ুর দেবতা বোরেয়াস ওরেইথিয়ার প্রেমে পরে এবং ওরেইথিয়ার পিতা এরেখথেউসের নিকট ওরেইথিয়াকে বিয়ের প্রস্তাব দেয়। এতে ব্যর্থ হলে সে ওরেইথিয়াকে অপহরণ করে থ্রাকের এর্গিনোস নদীর নিকটবর্তী "সার্পেদোনের পাথর" নামক স্থানে নিয়ে গিয়ে তাকে ধর্ষণ করে। তাদের খিওনে ও ক্লেওপাত্রা নামে দুইটি কন্যা এবং কালাইস ও জেতেস নামে পক্ষবিশিষ্ট দুইটি পুত্র ছিল। পুত্র দুইটিকে সমষ্টিগতভাবে বোরায়াদগণ বলা হত।
থোনিয়া

গ্রিক পুরাণে, থোনিয়া ছিল এরেখথেউস ২য় ও প্রাক্সিথেয়ার কন্যা এবং ক্রেউসা, ওরেইথিয়া, প্রোক্রিস, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন।
পান্দোরুস

গ্রিক পুরাণে নিম্নোক্ত ব্যক্তিবর্গেন নাম ছিল পান্দোরুস। পান্দোরুস: এরেখথেউস ২য় ও প্রাক্সিথেয়ার পুত্র। ক্রেউসা, ওরেইথিয়া, প্রোক্রিস, মেতিওন, থেস্পিউস, এউপালামুস, সিকিওন, ওর্নেউস, থোনিয়া ও আল্কোনের ভাই। পান্দোরুস: জিউস ও দ্বিতীয় পান্দোরার পুত্র। মেলেরা এবং সম্ভবত গ্রায়কুস ও লাতিনুসের ভাই। Apollodorus, 3.15.1 Clement of Alexandria, Recognitions 10.21 হেসিয়ড, Ehoiai fr. 5 Ioannes Lydus, De Mensibus 1.13 আপোলোদোরুস, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. ISBN 0-674-99135-4. Online version at the Perseus Digital Library. Greek text available from the same website. হেসিয়ড, Catalogue of Women from Homeric Hymns, Epic Cycle, Homerica translated by Evelyn-White, H G. Loeb Classical Library Volume 57. London: William Heinemann, 1914. Online version at theio.com সুডো-ক্লেমেন্ট, Recognitions from Ante-Nicene Library Volume 8, translated by Smith, Rev. Thomas. T. & T. Clark, Edinburgh. 1867. Online version at theio.com
এউপালামুস

গ্রিক পুরাণে, এউপালামুস ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, সিকিওন, পান্দোরুস, ওর্নেউস, থোনিয়া ও আল্কোনের ভাই। এউপালামুস ছিলেন পসেইডন (রোমান ঐতিহ্যের নেপচুন) এবং চিওনের পুত্র। "A Classical Dictionary"। ১৮৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অনন্তনাগ জেলা

অনন্তনাগ জেলা হল ভারতের জম্মু ও কাশ্মীরের একটি জেলা। এই জেলাটি কাশ্মীর উপত্যকার অংশ। জেলা সদর অনন্তনাগ শহর। ২০১১ সালের হিসাবে এটি জম্মু ও কাশ্মীরের, ২২টি জেলার মধ্যে জম্মু ও শ্রীনগরের পরে তৃতীয় সর্বাধিক জনবহুল জেলা। ২০১১ সালের আদমশুমারি অনুসারে অনন্তনাগ জেলার জনসংখ্যা ১০,৭০,১৪৪ জন, যা প্রায় সাইপ্রাস বা মার্কিন যুক্তরাষ্ট্রের রোড আইল্যান্ড -এর সমান। এটি জনসংখ্যার হিসাবে ভারতে মোট ৬৪০ টি জেলার মধ্যে ৫২৫ তম স্থানে রয়েছে। জেলাটির প্রতি বর্গকিলোমিটারে জনসংখ্যার ঘনত্ব ৩৭৫ জন (৯৭০ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ৩৭.৪৪%। অনন্তনাগে লিঙ্গ অনুপাত রয়েছে প্রতি ১,০০০ পুরুষ প্রতি ৯৩৭ জন মহিলা এবং এর সাক্ষরতার হার ৬৪.৩২%। ২০১১ সালের আদম শুমারির জন্য অনন্তনাগের মোট জনসংখ্যার মধ্যে ২৬.২৩ শতাংশ জেলার নগর অঞ্চলে বাস করে। মোট ২,৮২,৮৭৭ জন শহরাঞ্চলে বাস করেন, যার মধ্যে পুরুষ ১,৪৮,৭৫৫ জন এবং ১,৩৪,১৩২ জন মহিলা। ২০১১ সালের আদমশুমারির তথ্য অনুসারে অনন্তনাগ জেলার নগর অঞ্চলে লিঙ্গ অনুপাত ৯০২। একইভাবে ২০১১ সালের আদমশুমারিতে অনন্তনাগ জেলায় শিশু লিঙ্গের অনুপাত ছিল ৮৪২। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৪৭,১৪২, যার মধ্যে পুরুষ এবং মহিলা যথাক্রমে ২৫,৫৯৩ এবং ২১,৫৯৯ জন। অনন্তনাগ জেলার এই শিশুসংখ্যার জনসংখ্যা মোট শহুরে জনসংখ্যার ১৭.২০ %। অনন্তনাগ জেলায় গড় সাক্ষরতার হার ৭১.৯৭% এবং পুরুষ এবং মহিলাদের মধ্যে সাক্ষরতার হার যথাক্রমে ৮০.৭১% এবং ৬২.৪২%। প্রকৃত সংখ্যায় ১,৬৯,৬৭৩ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৯৯,৪০৪ জন এবং ৭০,২৬৯ জন। ২০১১ সালের আদম শুমারি অনুসারে অনন্তনাগ জেলার ৭৩.৭৭% জনগোষ্ঠী গ্রামে বাস করে। অনন্তনাগ জেলার গ্রামীণ অঞ্চলে মোট জনসংখ্যা ৭,৯৫,৮০৫ জন, যার মধ্যে পুরুষ এবং মহিলার সংখ্যা যথাক্রমে ৪,১১,০১২ জন এবং ৩,৮৪,৭৯৩ জন। জম্মু ও কাশ্মীরের অনন্তনাগ জেলা একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ১০.৭৯ লাখ; হিন্দু ধর্মাবলম্বী ছিল ১.২২ %, মুসলমানরা ৯৭.৯৯ %, শিখ ০.৫৭% এবং অন্যান্য (প্রধানত খ্রিস্টান) ০.২২%। জেলাতে ১০,৫৭,০০৫ জন মুসলিম,১৩,১৮০ জন হিন্দু, ৬,১৪৪ জন শিখ ও ১,৪৪৯ জন খ্রিস্টান ধর্মের মানুষ বসবাস করেন। অনন্তনাগের ঐতিহ্যবাহী ভাষা হ'ল কাশ্মীরি। শিক্ষার প্রধান মাধ্যম হ'ল ইংরেজি, হিন্দি এবং উর্দু। "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Cyprus 1,120,489 July 2011 est.  "2010 Resident Population Data"। U. S. Census Bureau। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Rhode Island 1,052,567
ওর্নেউস

গ্রিক পুরাণে, ওর্নেউস (প্রাচীন গ্রিক ভাষায়: Ὀρνεύς ওর্নেউ্যস্‌) ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, সিকিওন, পান্দোরুস, এউপালামুস,থোনিয়া ও আল্কোনের ভাই।পেতেউস নামে তার একটি পুত্র ছিল। আথেনা আফ্রোদিতি আরেস আর্তেমিস জিউস জেফাইরাস সাইরেন সার্সি স্থেন্নো William Smith (১৮৭০)। Dictionary of Greek and Roman Biography and Mythology। পৃষ্ঠা 57। ২২ আগস্ট ২০০৬ তারিখে মূল থেকে আর্কাইভ করা। সংগ্রহের তারিখ ৬ মে ২০১৬।  Plutarch, Theseus, 32. 1 Pausanias, Description of Greece, 2. 25. 6; 10. 35. 8
আবদুল্লাহ ইবনে সুহাইল

আবদুল্লাহ ইবনে সুহাইল (৫৯৪- ৬৩২ খ্রিঃ) মুহাম্মদ এর একজন বিশিষ্ট সাহাবা ছিলেন। তিনি সাহাবা সুহাইল ইবনে আমর এর সন্তান ছিলেন । আবদুল্লাহ ইবনে সুহাইল এর মূলনাম আবদুল্লাহ এবং উপনাম আবু সুহাইল ।তার পিতার নাম সুহাইল ইবনে আমর এবং মাতার নাম ফাখতা বিনতু আমের। আবদুল্লাহ ইবনে সুহাইল ইসলামের প্রথম পর্যায়েই ইসলাম গ্রহণ করেন এবং হাবশা অভিমূখী দ্বিতীয় কাফিলার সাথে হাবশায় হিজরত করেন । কিছুদিন হাবশায় অবস্থানের পর মক্কায় ফিরে এলে পিতা সুহাইল ইবনে আমর তাকে বন্দী করে এবং তার ওপর অত্যাচার-নির্যাতন চালায় । আবদুল্লাহ অত্যাচার সহ্য করতে না পেরে ইসলাম ত্যাগ করে পুনরায় মুশরিকী জীবনে বা পৌত্তলিকতায় ফিরে যাওয়ার ভান করেন। তার মাতা-পিতা ও মক্কার মুশরিকরা তার বাহ্যিক আচরণ দেখে ইসলাম পরিত্যাগ সম্পর্কে নিশ্চিন্ত হয়ে যায় এবং অত্যাচার বন্ধ করে দেয় । এদিকে মুহাম্মাদ মক্কা ছেড়ে মদীনায় চলে যান। মক্কা ও মদীনার মাঝে সামরিক সংঘর্ষ শুরু হয়। মক্কাবাসীরা আবদুল্লাহকে তাদের সহযোদ্ধা হিসেবে বদরে মুসলমানদের বিরুদ্ধে লড়বার জন্য নিয়ে যায়। কিন্তু আবদুল্লাহ কখনো ইসলাম ত্যাগ করেননি, তিনি শুধু সুযোগের অপেক্ষায় ছিলেন। বদর যুদ্ধে মুসলিম ও কুরাইশ বাহিনী মুখোমুখি হওয়ার প্রস্তুতি নিচ্ছে, এমন সময় সুযোগ বুঝে আবদুল্লাহ ইবনে সুহাইল মুসলিম বাহিনীতে যোগদান করেন এবং মুসলমান বাহিনীর হয়ে বীরত্বের সাথে যুদ্ধ করেন । বদরের পর সকল প্রসিদ্ধ যুদ্ধেই আবদুল্লাহ ইবনে সুহাইল মুহাম্মদ সংগে থেকে বীরত্বের সাথে যুদ্ধ অংশ নেন । হুদাইবিয়ার সন্ধি ও বাইয়াতে রিদওয়ানেও তিনি শরীক ছিলেন। মক্কা বিজয়ের সময়ও আবদুল্লাহ ইবনে সুহাইল মুহাম্মদ এর সফরসঙ্গী ছিলেন । তার পিতা সুহাইল ইবনে আমর তখনও মক্কায় ইসলাম গ্রহণ করেননি ।আবদুল্লাহ ইবনে সুহাইল তার পিতার জন্য মুহাম্মদের নিকট নিরাপত্তা চাইলেন,মুহাম্মদ তার পিতাকে নিরাপত্তা দিলে তার পিতা সুহাইল ইবনে আমর ইসলাম গ্রহণ করেন । খলিফা আবু বকর এর খিলাফত কালে আরব উপদ্বীপে যাকাত অস্বীকারকারী ও ভন্ড নবীদের যে বিদ্রোহ দেখা দেয়, আবদুল্লাহ ইবনে সুহাইল সেই বিদ্রোহ দমনে সক্রিয় ভূমিকা পালন করেন। হিজরী ১২ সনে ইয়ামামার প্রান্তরে ভন্ড নবী মুসাইলামার সাথে যে রক্তক্ষয়ী সংঘর্ষ হয়, আবদুল্লাহ ইবনে সুহাইল সেই যুদ্ধেই শাহাদাত বরণ করেন। মৃত্যুকালে তার বয়স হয়েছিল মাত্র ৩৮ বছর। তার মৃত্যুকালে তার পিতা তখনো জীবিত ছিলো । (বইঃ আসহাবে রাসূলের জীবনকথা – দ্বিতীয় খন্ড)।  (আল ইসাবা-২/৩২৩)।  (হায়াতুস সাহাবা-১/১৭৩-১৭৪)।
গ্লোবাল বাউলিয়ানা

গ্লোবাল বাউলিয়ানা একটি প্রকাশিতব্য বাংলা ব্যান্ড সঙ্গীত অ্যালবাম। এটা মাকসুদ ও ঢাকা ব্যান্ডের চতুর্থ স্টুডিও অ্যালবাম। এগারোটি গানের এই এ্যালবামটি ২০১৯ সালে প্রকাশের পরিকল্পনা রয়েছে। ১৩ অক্টোবর, ২০১৯ তারিখে মাকসুদ ও ঢাকা ব্যান্ডের দলনেতা মাকসুদুল হক তার অফিসিয়াল ফেসবুক পেজে এই এ্যালবাম প্রকাশের ঘোষণা দেন। ২০১৬ সাল হতে অ্যালবামের কাজ শুরু হয়। মাকসুদ ও ঢাকা ব্যান্ডের সদস্যরা ছাড়াও এই অ্যালবামে অতিথি হিসেবে এলিটা করিম, মুশাররাত জাহান আঁচল ও সিজে রেসির সমন্বয়ে গঠিত সমবেত বিহঙ্গকূজন দল ক্রিড এগেইনস্ট গ্রিড বিভিন্ন গানে কন্ঠ দিয়েছেন। এই অ্যালবামের গানে জলবায়ুর পরিবর্তন, পরিবেশ এবং বর্তমান সামাজিক অবস্থাকে মূল উপজীব্য হিসেবে তুলে ধরা হবে এবং এ সংক্রান্ত আটটি গান থাকবে। এই গানগুলি লিখেছেন ব্যান্ডের দলনেতা মাকসুদুল হক। এছাড়াও লালন সাঁই, আজম খান ও বব মার্লের তিনটি গান থাকবে। বব মার্লে'র গানটি হবে ইংরেজি গানের বাংলা ভাবানুবাদ। গানগুলো হবে রেগে, জ্যাজ, ব্লুজ, ফোক ফিউশন, দক্ষিণ এশিয়ার শাস্ত্রীয় সঙ্গীত ধাঁচের। মৌলিক গানগুলির সঙ্গীত আয়োজন করেছেন মাকসুদ ও ঢাকা ব্যান্ডের সদস্যরা। সেকান্দার আহমেদ খোকা বেজ গিটার, ফজলুল হোক মন্টু ড্রামস, ইকরামুল হক শাকিল লিড গিটার, গোলাম রাব্বি সোহাগ কি-বোর্ড এবং শাকিব খান মিমো রিদম গিটার বাজিয়েছেন। এছাড়াও সঙ্গীত আয়োজনে এক্সোফোন, ট্রমবোন, ট্রাম্পেট ব্যবহার করা হয়েছে। প্রাথমিকভাবে তিনটি গানের মিউজিক ভিডিও প্রকাশ করার পরিকল্পনা রয়েছে। "মাকসুদ ও ঢাকার নয়া অ্যালবাম 'গ্লোবাল বাউলিয়ানা'"। দৈনিক আনন্দবাজার। ২০১৯-১০-১৫। ২০২০-০৬-১৯ তারিখে মূল থেকে আর্কাইভ করা। সংগ্রহের তারিখ ২০১৯-১০-১৭।  "'মাকসুদ ও ঢাকা'র গ্লোবাল বাউলিয়ানা"। কালের কন্ঠ। সংগ্রহের তারিখ ২০১৯-১০-১৭।  "নতুন অ্যালবাম নিয়ে মাকসুদ ও ঢাকা"। বাংলাদেশ প্রতিদিন। সংগ্রহের তারিখ ২০১৯-১০-১৭।  "Maqsood O' dHAKA announces new album Global Bauliana"। Dhaka Tribune। ২০১৯-১০-১৪। সংগ্রহের তারিখ ২০১৯-১০-১৭।  "মাকসুদ ও ঢাকার 'গ্লোবাল বাউলিয়ানা'"। সমকাল। সংগ্রহের তারিখ ২০১৯-১০-১৭। [স্থায়ীভাবে অকার্যকর সংযোগ] "Maqsood O' Dhaka announces 'Global Bauliana'"। The Daily Star (ইংরেজি ভাষায়)। ২০১৯-১০-১৪। সংগ্রহের তারিখ ২০১৯-১০-১৭।  "তিন বছর পর মাকসুদ ও ঢাকার অ্যালবাম"। দৈনিক ইনকিলাব। সংগ্রহের তারিখ ২০১৯-১০-১৭।
পেতেউস

গ্রিক পুরাণে, পেতেউস ছিল ওর্নেউসের একমাত্র পুত্র। মেনেস্থেউস নামে তার একটি পুত্র ছিল। আথেনা আফ্রোদিতি আরেস আর্তেমিস জিউস জেফাইরাস সাইরেন সার্সি স্থেন্নো
মেনেস্থেউস

মেনেস্থেউস (প্রাচীন গ্রিক ভাষায়: Μενεσθεύς মেনেস্থেউ্যস্‌) গ্রিক পুরাণে উল্লেখিত পেতেউসের একমাত্র পুত্র। ট্রোজান যুদ্ধ চলাকালীন মেনেস্থেউস অ্যাথেন্সের রাজা ছিলেন। তিনি থেসেউসের পর অ্যাথেন্সের রাজা হন। মেনেস্থেউস হেলেনের অন্যতম পাণিপ্রার্থী ছিলেন। ইলিয়াডে নেস্টরের পর তিনিই সর্বাধিক রথ ও অস্ত্রশস্ত্রসহ যোদ্ধা নিয়োগ দেন। মেনেস্তেউস ট্রয়ের ঘোড়া চালক অন্যতম যোদ্ধা ছিলেন। ট্রয় থেকে বিতাড়িত হয়ে তিনি মিলায় চলে যান, সেখান থেকে তিনি মিলোর রাজা হন। মেনেস্তেউসের মৃত্যুর পর অ্যাথেন্সের ক্ষমতা পুনরায় থেসেউসের পরিবারের হাতে চলে যায়। Tzetzes, "Homeric Allegories, Prologue", 554 - 555। Pausanias, Description of Greece, 1. 17. 5। Pseudo-Apollodorus, Bibliotheca, 3. 10. 8। Iliad, 2. 552 ff Quintus Smyrnaeus, "Fall of Troy", 12. 314। Pseudo-Apollodorus, Bibliotheca, Epitome of Book 4, 6. 15b = Tzetzes on Lycophron, 911। Plutarch, Theseus, 35. 5। টেমপ্লেট:ইলিয়াডের চরিত্রসমূহ
আল্কোন

গ্রিক পুরাণে, আল্কোন ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, সিকিওন, পান্দোরুস, এউপালামুস, থোনিয়া ও ওর্নেউসের ভাই। আর্গোনাউত ফালেরুস নামে তার একটি পুত্র ছিল।
বাইয়াতে রিদওয়ান

বাইয়াতে রিদওয়ান বা বাইয়াতুস সাজার হল ৬ষ্ঠ হিজরিতে হুদাইবিয়ার নামক স্থানে মুহাম্মদ (স.) তার ১৪০০ সাহাবাকে উসমান হত্যার প্রতিশোধ নেওয়ার শপথ বাক্য পাঠ করান। মুহাম্মদ(সাঃ) ষষ্ঠ হিজরিতে ১৪০০ সাহাবি নিয়ে হজ করার জন্য মক্কার উদ্দেশে রওয়ানা হন। মুহাম্মদ(সাঃ) ও তার সকল সাহাবা মক্কায় আগমনের সংবাদ শুনে কুরাইশগণ তাকে বাধা দেয়ার সিদ্ধান্ত নিলাে। এটা জানতে পেরে মুহাম্মদ (স.) মক্কার অদূরে হুদাইবিয়া নামক স্থানে শিবির স্থাপন করেন । তিনি কুরাইশদের প্রকৃত উদ্দেশ্য জানার জন্য প্রথমে খারাস ইবনে উমাইয়া ও পরে উসমান ইবনে আফনান কে কুরাইশদের নিকট দূত হিসেবে প্রেরণ করলেন । কিন্তু কুরাইশরা উসমানকে আটক করে রাখে। এদিকে চারদিকে রটে গেল যে, উসমানকে কুরাইশরা হত্যা করেছে। এ খবর শুনে মুসলমান ক্ষিপ্ত হয়ে ওঠেন এবং এই হত্যার প্রতিশোধ নেয়ার জন্য একটি বৃক্ষের নিচে মুহাম্মাদ (সাঃ) এর হাতের ওপর হাত রেখে শপথ গ্রহণ করেন। ইসলামের ইতিহাসে এই শপথ বা বাইয়াতকে বাইয়াতে রিদওয়ান বলা হয় । "ড্রোন এবং বাইয়াতে রিদওয়ান"। ইসলামিক অনলাইন মিডিয়া। ২০১৩-১১-১২। সংগ্রহের তারিখ ২০১৯-১০-১৭।  Firestone, Reuven। The Image of the Prophet between Ideal and Ideology। Berlin, München, Boston: DE GRUYTER। আইএসবিএন 9783110312546।
জম্মু জেলা

জম্মু জেলা হল ভারতের জম্মু ও কাশ্মীরের একটি জেলা। জেলা সদর হল জম্মু শহর। ২০১১ সালের হিসাবে এটি কাশ্মীরের সর্বাধিক জনবহুল জেলা (২২টির মধ্যে)। জম্মু জেলার ৭টি উপ-বিভাগ রয়েছে: জম্মু দক্ষিণ জম্মু উত্তর আরএস পুরা মারহ আখনূর চৌকি চৌরা খুর (নিয়ন্ত্রণ রেখা সংলগ্ন) এই জেলার মধ্য দিয়ে আখনূর কেল্লার পাশ দিয়ে চন্দ্রভাগা নদী বয়ে গিয়েছে , যা সীমানা অতিক্রম করে পাকিস্তানের মারালা হেডওয়ার্কস এ পৌঁছেছে। জেলার পশ্চিমদিকে মানাওয়ার তাউই নদী রয়েছে যা নিয়ন্ত্রণ রেখা বরাবর বিস্তৃত। জেলার দক্ষিণদিকে তাউই নদী রয়েছে যা জম্মু শহর ছুঁয়ে গিয়েছে । ২০১১ সালের আদমশুমারি অনুসারে জম্মু জেলার জনসংখ্যা ১৫,২৯,৯৫৮ জন। জেলাটির প্রতি বর্গকিলোমিটারে জনসংখ্যার ঘনত্ব ৬৫৩ জন (৫২৮ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ১২.৭৪%। জম্মুতে লিঙ্গ অনুপাত রয়েছে প্রতি ১,০০০ পুরুষ প্রতি ৮৮০ জন মহিলা এবং এর সাক্ষরতার হার ৮৩.৪৫%। ২০১১ সালের আদমশুমারির জন্য জম্মু জেলার মোট জনসংখ্যার মধ্যে ৫০.০০ শতাংশ জেলার নগর অঞ্চলে বাস করে। মোট ৭,৬৫,০১৩ জন শহরাঞ্চলে বাস করেন, যার মধ্যে পুরুষ ৪,১২,২১৮ জন এবং ৩,৫২,৭৯৫ জন মহিলা। ২০১১ সালের আদমশুমারির তথ্য অনুসারে জম্মু জেলার নগর অঞ্চলে লিঙ্গ অনুপাত ৮৫৬। একইভাবে ২০১১ সালের আদমশুমারিতে জম্মু জেলায় শিশু লিঙ্গের অনুপাত ছিল ৮২৩। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৭৩,২৬২ জন, যার মধ্যে পুরুষ এবং মহিলা যথাক্রমে ৪০,১৪৮ এবং ৩৩,০৭৮ জন। জম্মু জেলার এই শিশুসংখ্যার জনসংখ্যা মোট শহুরে জনসংখ্যার ৯.৭৫%। জম্ম জেলায় গড় সাক্ষরতার হার ৮৮.৫১% এবং পুরুষ এবং মহিলাদের মধ্যে সাক্ষরতার হার যথাক্রমে ৯২.৩৯% এবং ৮৩.৯৯%। প্রকৃত সংখ্যায় ৬,১২,২৫৪ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৩,৪৩,৭১৬ জন এবং ২,৬৮,৫৩৮ জন। ২০১১ সালের আদমশুমারি অনুসারে জম্মু জেলার ৫০.০০% জনগোষ্ঠী গ্রামে বাস করে। জম্মু জেলার গ্রামীণ অঞ্চলে মোট জনসংখ্যা ৭,৬৪,৯৪৫ জন, যার মধ্যে পুরুষ এবং মহিলার সংখ্যা যথাক্রমে ৪,০১,৬০৩ এবং ৩,৬৩,৩৪২ জন। জম্মু জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৫ জন মহিলা। যদি জম্মু জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৭৭৪টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৯৪,১০১ জন, যার মধ্যে ছেলে ৫৩,০৫৮ জন এবং মেয়ে ৪১,০৪৪ জন। ২০১১ সালে জম্মু ও কাশ্মীরের জম্মু জেলায় মোট ৩৬৬ পরিবার ফুটপাতে, বা গৃহহীনভাবে বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ১,৭৪১ এর সংখ্যা। এটি জম্মু জেলার মোট জনসংখ্যার প্রায় ০.১১%। জম্মু জেলা হল একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ১৫,২৯,৯৫৮; হিন্দু ধর্মাবলম্বী ছিল ৮৪.২৭%, মুসলমানরা ৭.০৩%, শিখ ৭.৪৭% এবং খ্রিস্টান ০.৭৯%। জেলাতে ১২,৮৯,২৪০ জন হিন্দু, ১,০৭,৪৯৮ জন মুসলিম, ১,১৪,২৭২ জন শিখ ও ১২,১০৪ জন খ্রিস্টান ধর্মের মানুষ বসবাস করেন। জম্মু বিমানবন্দর এই জেলার প্রধান বিমানবন্দর । জম্মু তাউই রেলওয়ে স্টেশন এই জেলার প্রধান রেলস্টেশন । এটি জলন্ধর -জম্মু ও জম্মু–বারামুলা রেলপথ কে সংযুক্ত করে। উল্লেখযোগ্য ট্রেন হলো নয়াদিল্লি-শ্রী মাতা বৈষ্ণো দেবী কাটরা বন্দে ভারত এক্সপ্রেস , জম্মু তাউই রাজধানী এক্সপ্রেস, শিয়ালদহ–জম্মু তাওয়াই হামসফর এক্সপ্রেস এবং কাঠগোদাম-জম্মু তাবি গরীব রথ এক্সপ্রেস। 2011 census J&K "Jammu District : Census 2011-2019 data"। www.census2011.co.in। সংগ্রহের তারিখ ১৭ অক্টোবর ২০১৯।
মেতিওন

গ্রিক পুরাণে, মেতিওন (প্রাচীন গ্রিক ভাষায়: Μητίων ম্যাতিঅন্‌) ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, আল্কোন, থেস্পিউস, সিকিওন, পান্দোরুস, এউপালামুস, থোনিয়া ও ওর্নেউসের ভাই। বিখ্যাত কারিগর দাইদালোস ছিল তার পুত্র।